OpenLLM-France/wikimedia huggingface dataset:
# Corregiment de Puigcerdà

Corregiment de Puigcerdà :
| 1716 — 1833 → → ||
| Capital | Puigcerdà |
| Període històric | Edat moderna |
| • Decret de Nova Planta | 1716 |
| • Divisió territorial d'Espanya de 1833 | 1833 |
El Corregiment de Puigcerdà és una antiga demarcació administrativa, anomenada corregiment, que formava part de la nova administració política de Catalunya després dels Decrets de Nova Planta de l'any 1716 en substitució de les vegueries que foren abolides. Tingué alcalde Major a Puigcerdà i per tant, la seva capital també fou en aquesta població.
Abastava tot el territori de l'antiga vegueria de Puigcerdà i la sotsvegueria de Ribes. Comprenia les actuals comarques de l'Alt Urgell, la Cerdanya i la part nord del Ripollès. El corregidor tenia adjunt el comandament militar de la plaça.

## Referències

* ↑ «Corregiment de Puigcerdà». [Consulta: 31 gener 2019].
* ↑ «Tota la informació del Corregiment de Puigcerdà (Arxiu de Puigcerdà)». [Consulta: 31 gener 2019].
# Aubets

Aubets és una masia situada al municipi de Lladurs, a la comarca catalana del Solsonès.

## Referències

* ↑ «Aubets». Gran Enciclopèdia Catalana. Barcelona: Grup Enciclopèdia Catalana.
Viccionari
# Lliga dels Pirineus d'handbol masculina 2007

Edició de la XI Lliga dels Pirineus d'handbol masculina de l'any 2007, Trofeu Trumes.
La competició es disputà a Igualada entre l'1 i el 2 de setembre del 2007.

## Primera Fase
### Grup A

| GRUP A | Pts | PJ | PG | PE | PP | GF | GC | DG |
| USAM Nîmes | 3 | 2 | 1 | 1 | 0 | 44 | 40 | +4 |
| Montpellier Handball | 3 | 2 | 1 | 1 | 0 | 45 | 42 | +3 |
| Fraikin BM Granollers | 0 | 2 | 0 | 0 | 2 | 42 | 49 | -7 |
| 1 de setembre de 2007 - 10:00 | Fraikin BM Granollers | 20-24 | USAM Nîmes | Igualada |
| 1 de setembre de 2007 - 11:15 |
| 1 de setembre de 2007 - 11:15 | Fraikin BM Granollers | 22-25 | Montpellier Handball | Igualada |
| 1 de setembre de 2007 - 12:30 |
| 1 de setembre de 2007 - 12:30 | USAM Nîmes | 20-20 | Montpellier Handball | Igualada |

### Grup B

| GRUP B | Pts | PJ | PG | PE | PP | GF | GC | DG |
| FC Barcelona | 4 | 2 | 2 | 0 | 0 | 45 | 33 | +12 |
| CAI Aragón | 2 | 2 | 1 | 0 | 1 | 40 | 36 | +4 |
| Paris Handball | 0 | 2 | 0 | 0 | 2 | 28 | 44 | -16 |
| 1 de setembre de 2007 - 16:30 | FC Barcelona | 24-13 | Paris Handball | Igualada |
| 1 de setembre de 2007 - 17:45 |
| 1 de setembre de 2007 - 17:45 | Paris Handball | 15-20 | CAI Aragón | Igualada |
| 1 de setembre de 2007 - 19:00 |
| 1 de setembre de 2007 - 19:00 | FC Barcelona | 21-20 | CAI Aragón | Igualada |

## Fase final

5è i 6è
| 2 de setembre de 2007 - 10:00 | Fraikin BM Granollers | 22-21 | Paris Handball | Igualada |
3r i 4t
| 2 de setembre de 2007 - 12:00 |
| 2 de setembre de 2007 - 12:00 | CAI Aragón | 38-30 | Montpellier Handball | Igualada |
FINAL
| 2 de setembre de 2007 - 17:00 |
| 2 de setembre de 2007 - 17:00 | FC Barcelona | 36-26 | USAM Nîmes | Igualada |

## Classificació final

Classificació final :
| 1r | FC Barcelona |
| 2n | USAM Nîmes |
| 3r | Montpellier Handball |
| 4t | CAI Aragón |
| 5è | Fraikin BM Granollers |
| 6è | Paris Handball |

## Vegeu també

* Lliga dels Pirineus d'handbol masculina

## Referències

* El Barça i el Montpeller es classifiquen per la final de la Lliga dels Pirineus 3cat24.cat
# Eleccions legislatives portugueses de 1987

Les eleccions legislatives portugueses de 1987 es van celebrar el 19 de juliol, i com a les de 1985, va vèncer el partit de centredreta PSD, liderat per Aníbal Cavaco Silva, que va romandre al càrrec de Primer Ministre de Portugal.
El Partit Renovador Democràtic (PRD) de l'expresident de la República António Ramalho Eanes, va presentar una moció de censura el 3 d'abril de 1987, aprovada amb els vots del Partit Socialista (PS), el Partit Comunista Portuguès (PCP) i el Moviment Democràtic Portuguès (MDP/CDE) i com a conseqüència, el govern va caure i el president de la República Mário Soares va dissoldre l'Assemblea i convocar eleccions per al 19 de juliol
El Partit Socialdemòcrata va guanyar la majoria absoluta amb un 50,2% dels vots i 148 escons absorbint massivament vot del Centre Democràtic Social / Partit Popular (Portugal), que va quedar reduït a la mínima expressió, i del PRD, que mai es recuperà. Fou la primera vegada que un partit guanyava per majoria absoluta, tancant una etapa d'inestabilitat política amb 16 governs en 13 anys.

## Resultats

| Partit | vots | Diputats | % |
| PPD/PSD | 2.850.784 | 148 | ' ' |
| PS | 1.262.506 | 60 | ' ' |
| PCP-PEV | 689.137 | 31 | ' ' |
| PRD | 278.561 | 7 | ' ' |
| CDS | 251.987 | 4 | ' ' |
| UDP | 50.717 | 0 | ' ' |
| PSR | 32.977 | 0 | ' ' |
| MDP/CDE | 32.607 | 0 | ' ' |
| PDC | 31.667 | 0 | ' ' |
| PPM | 23.218 | 0 | ' ' |
| PCTP/MRPP | 20.800 | 0 | ' ' |
| PC(R) | 18.544 | 0 | ' ' |
| POUS | 9.185 | 0 | ' ' |
| Vots en Blanc | 50.135 | - | ' ' |
| Vots Nuls | 73.533 | - | ' ' |
| Participació | 5.676.358 | 250 | ' ' |

## Referències

* ↑ «Cavaco Silva, el primer jefe de Estado de centroderecha de la democracia» (en castellà). El Mundo, 23-01-2006. [Consulta: 19 maig 2024].
* ↑ Roberto Ortiz de Zárate. «Aníbal Cavaco Silva» (en castellà). CIDOB, 01-03-2006. [Consulta: 20 maig 2024].

## Enllaços externs

* Comissão Nacional de Eleições Arxivat 2011-09-18 a Wayback Machine. (portuguès)
# Selva (desambiguació)

«Selva o la Selva» té aquests significats:
* Geografia:
** Selva pluvial, bioma caracteritzat per precipitacions abundants durant tot l'any, amb mínims anuals entre 1.750 i 2.000 mm
** Selva tropical, tipus de bosc que es desenvolupa en l'espai intertropical
** Selva amazònica, regió d'Amèrica del Sud definida per la conca del riu Amazones i els seus afluents
** Selva atlàntica, formació vegetal brasilera amb arbres perennes de fulla ampla, gran diversitat d'epífits
* Toponímia:
** Selva, comarca de Catalunya
** Depressió de la Selva, plana que inclou part de la comarca de la Selva i de la comarca del Gironès
** Zona Volcànica de la Selva, zona volcànica situada a la comarca de la Selva.
** Sëlva, municipi de la província de Tirol del Sud, Itàlia
** La Selva (Navès), entitat de població del municipi de Navès, al Solsonès
** Selva (Mallorca), poble de Mallorca
** La Selva (Morellàs), antic municipi del Vallespir
** La Selva del Camp, municipi del Baix Camp
** La Selva de Mar, municipi de l'Alt Empordà
** Selva di Cadore, municipi de la província de Belluno, Itàlia
** Selva di Progno, municipi de la província de Verona, Itàlia
** Selva Negra, massís muntanyós al sud-oest d'Alemanya
* Onomàstica: Josep Maria Selva i Cristià, «Titi» Selva, (1985), jugador d'hoquei sobre patins català
# Grup Anticolonialista Balear

El Grup Anticolonialista Balear fou una organització política independentista de les Illes Balears fundada el gener de 1978. El GAB denunciava que les Illes Balears són una colònia espanyola i reclamava la seva independència, tant d'Espanya com de Catalunya. Aquest programa va deixar aïllat el GAB respecte del corrent majoritari del nacionalisme d'esquerres, que defensava la integració de les Illes en uns Països Catalans que s'haurien d'independitzar en el futur de l'Estat Espanyol i Francès. Reivindicava el passat islàmic de Mallorca.
El GAB va girar políticament en l'òrbita del Partido Comunista de España (international) (PCE(i)).

## Referències

* ↑ Cronologia de les Illes Balears al segle XX, volum VI, Centre d'Estudis i Documentació Contemporània
# Aubiac

«Aubiac» té aquests significats:
* municipi de França a l'Òlt i Garona
* municipi de França a la Gironda
* municipi de França al Puèi Domat
# Emilio García Ganuza

Emilio García Ganuza va ser un empresari navarrès conegut especialment pel fet d'haver estat president del CA Osasuna des del 1970 fins al 1971.
Al maig de 1970 va ser designat president del CA Osasuna, càrrec que ocuparia poc més d'un any fins al 1971, quan fou succeït per Fermín Ezcurra. Així mateix va ser president de la Unión Ciclista Navarra i de Napardi, societat gastronòmica de gran reconeixement a Navarra.

## Referències

* ↑ Club Atlético Osasuna (Ed.): Històric de presidents. Arxivat 2019-03-29 a Wayback Machine.

## Bibliografia

* De Goñi, Joaquín. Navarros. Joaquín de Goñi, 1984. ISBN 84-398-1970-6.
# John Lewis James Bonhote

John Lewis James Bonhote (Londres, 1875 - 1922), va ser un ornitòleg anglès.
Bonhote va néixer a Londres i va ser educat al Harrow School i al Trinity College. Va ser nomenat secretari personal del governador de les Bahames el 1897, i subdirector del Zoològic de Guiza del 1913 al 1919. Bonhote va ser co-secretari (amb Ernst Hartert) del 4t Congrés Ornitològic Internacional de Londres el 1905, secretari i tresorer de la Societat Avicultural, secretari de la British Ornithologists' Union (1907-1913) i secretari-tresorer del British Ornithologists' Club (1920-1922).
A més, a ser membre de la Societat Linneana de Londres i de la Societat Zoològica de Londres.

## Treball

* Birds of Britain, 1907
* Vigour and Heredity, 1915

## Referències

* ↑ Beolens, Bo; Watkins, Michael; Grayson, Michael. JHU Press. The Eponym Dictionary of Mammals, 2009. ISBN 978-0-8018-9533-3.
* ↑ Bonhote, J. Lewis a Venn, J. & J. A., Alumni Cantabrigienses, Cambridge University Press, 10 vols, 1922–1958. (anglès)

## Enllaços externs

* Biography on the Natural History Museum website (anglès)
# Cosa de brujas

Cosa de brujas és una pel·lícula espanyola de thriller del 2003, amb dosis d'humor i màgia negra, dirigida per José Miguel Juárez. Va ser la seva tercera pel·lícula, després de Dile a Laura que la quiero (1995) i Los hijos del viento (1998). La van protagonitzar tres generacions d'actors, encapçalades per José Sancho i Pilar Bardem.

## Sinopsi

La revetlla de Sant Joan del 1980, Miguel Gironza mata el seu soci i amic Arístegui fent explotar el seu cotxe. Dos ancians, Remedios i Nemesio, en són testimonis. L'endemà van a l'enterrament d'Arístegui amb una nena i diuen a Miguel que a partir d'ara es compliran tots els seus somnis, però que quan aparegui un gat negre davant seu sabrà a canvi de què. La revetlla de Sant Joan del 2000, un missatger amb problemes respiratoris que es diu Serafín té un accident amb la moto i troba una cistella amb un gat negre a dins i una adreça que resulta ser la de Remedios i Nemesio, Alhora, coneix una noia molt bonica anomenada Maria, de qui s'enamora i que és l'esposa de Miguel Gironza.

## Repartiment

* José Sancho... Miguel Gironza
* Manuela Arcuri ... Maria
* Antonio Hortelano ... Serafín
* Alberto San Juan ... Ángel
* Manuel Manquiña ... Rafael
* Pilar Bardem ... Remedios
* Lidia San José ... Azucena
* Saturnino García ... Nemesio
* Jorge Sanz... David
* Aitor Mazo... Boni
* Blanca Marsillach... Elisa
* Ágatha Fresco... Natalia
* Valentín Paredes... Matías

## Nominacions

Va ser nominada al Goya a la millor cançó original (Just sorcery, de Mario de Benito i Richelieu Morris).

## Referències

* ↑ «Cosa de brujas», un «thriller» a la española de José Miguel Juárez, Diario de León, 11 de gener de 2003
* ↑ José Sancho y Pilar Bardem, en «Cosa de brujas», un «thriller» a la española, ABC, 11 de gener de 2003
* ↑ Cosa de brujas a Fotogramas
* ↑ Cosa de brujas al web dels Goya
# Cos d'Infanteria de Marina de la República de la Xina

El cos de fusellers marins de la República de la Xina (中華民國海軍陸戰隊; pinyin: Zhōnghuá Mínguó Hǎijūn Lùzhàndùi) és el braç amfibi de la Marina de la República de la Xina, nom oficial de Taiwan. El cos està a càrrec del combat amfibi, de les operacions en contra dels desembarcaments enemics i de les tasques de reforç sobre l'illa de Taiwan i les illes de Kinmen, Wuqiu, i Matsu, així com de la defensa de les instal·lacions de la marina. És desplegada com a força de reacció ràpida i reserva estratègica.

## Organització

Comandament: El comandament del cos de fusellers marins està subordinat a les casernes generals de la marina, a l'estat major general, al ministeri de defensa i al president de la República de la Xina.
El cos està format per:
* 3 brigades (antigament divisions)
** #66a brigada marina
** #77a brigada marina
** #99a brigada marina
* Diversos grups:
** Grup amfibio blindat
** Grup de reconeixement amfibi (més de la meitat dels 600 membres d'aquest batalló són aborígens taiwanesos)
** Grup de logística de platja
** Grup de comunicació, informació i guerra electrònica
** Comandament de la guarnició de Wuchiu
** Batalló de la caserna general del cos

## Història

El cos de fusellers marins va ser format el desembre 1914 a partir de l'antic cos dels guardies de la marina. L'any 2004, la República de la Xina (Taiwan) va desplegar una brigada prop de Taipei per defensar-se contra una possible invasió de la República Popular de la Xina. El lema del cos dels fusellers marins de la República de la Xina és "Sempre Fidels", van escollir aquesta frase perquè aquest és el lema en llatí del Cos de Marines dels Estats Units d'Amèrica Semper Fidelis.

## Referències

* ↑ Thompson, Leroy (October 21, 2014). "ROC Military: Taiwan's Top Tier". Tactical-life.com. Archived from the original on August 1, 2019.
* ↑ IISS (2023). The Military Balance 2023. International Institute for Strategic Studies. p. 293.
* ↑ Easton, Ian; Wu, Dee (June 15, 2017). "Bolstering Taiwan's Last Line of Defense". The Diplomat.
# Associació per al Progrés de la Direcció

Associació per al Progrés de la Direcció és una associació empresarial creada el 1956 com a centre de formació, orientació i de contactes de directius d'empreses. Organitza fòrums, reunions, cursos pràctics i seminaris sobre assumptes d'empresa. Edita la revista Dirección y Progreso.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 669. ISBN 84-930048-0-4.
# Liouville (cràter)

Liouville és un petit cràter d'impacte que es troba prop del terminador oriental de la Lluna. Es troba al sud-est del cràter més gran Dubyago. Anteriorment va ser designat Dubyago S, abans de rebre el seu nom actual per decisió de la UAI.
El cràter és circular i en forma de bol, amb una petita plataforma interior en el punt central de les parets interiors inclinades. La vora occidental i nord-oest està unida a una depressió en la superfície que té l'aparença d'una formació de cràters distorsionada. Més a l'oest es troba el cràter Respighi, de grandària comparable.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Liouville (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 9 novembre 2018].
* «LROC :: QuickMap - Targeting Mapa LROC» (en anglès). [Consulta: 9 novembre 2018].
# Emilio García García

Emilio García García (Avilés, 1894 - Oviedo, 1936) va ser un sindicalista i dirigent comunista asturià.
Treballava de fuster. Des de molt jove milità en la UGT i el PSOE. Molt influït per la Revolució d'Octubre abandonà el PSOE i formà part de la CNT, participant en l'intent d'adherir la confederació al moviment bolxevic. Formà part del sindicat de la construcció de la CNT i s'incorporà al PCE. Representà el Sindicat Únic de la Construcció i Fusta de Gijón en el III i IV Congressos de la CNT. Formà part de l'Esquerra Comunista i fou dels impulsors de l'Aliança Obrera a Astúries, que aconseguí la participació de la CNT, en contra de la posició dominant en la FAI. Membre del POUM formà part de la milícia obrera que en els primers mesos de la guerra intentà anar a Madrid a impedir la sublevació. Després s'incorporà al front d'Oviedo, morint al davant de la companyia que comandava el 4 d'octubre de 1936.

## Referències

* ↑ PAGÈS i BLANCH, Pelai. Dirigents i militants del POUM: un planter divers i plural. "Ebre" 38 (2010) 41-66.
# Silvopastura

Silvopastura (Llatí, silva bosc) és la pràctica de combinar forestació i pasturatge d'animals domesticats d'una manera mútuament beneficiosa. Els avantatges d'una operació de silvopastura correctament gestionada són un augment de la conservació de la terra i un augment d'ingressos a llarg termini a causa de la producció simultània d'arbres i animals de pastura. Els arbres són gestionats per l'alt valor econòmic de la fusta i alhora, proporcionen ombra i refugi pel bestiar, reduint estrès i de vegades incrementant la producció de farratge.
Els sistemes silvopastorals són sens dubte la pràctica d'agroforestatge més prominent en els Estats Units, particularment al sud-est. En el Regne Unit, s'està realitzant un estudi a escala nacional sobre sistemes silvopastorals en els quals densitat d'espècies d'arbres i plantes són estudiades en una serie de localitzacions. Aquest s'anomena The Silvopastoral National Network Experiment.

## Referències

* ↑ «Silvopasture». National Agroforestry Center, 10-04-2015. Arxivat de l'original el 19 d’agost 2015. [Consulta: 29 abril 2015].
* ↑ http://www.agroforestry.ac.uk/systems/pastoral/snne03.html Arxivat 2018-01-31 a Wayback Machine.

## Vegeu també

* Brosteig
* Devesa
# Cova de Blombos

La cova de Blombos és una cova calcària calcarenítica situada a prop del cap Agulhas, a uns 300 km a l'est de Ciutat del Cap, a Sud-àfrica. La cova se situa al peu d'un penya-segat i es va donar a conèixer per l'inesperat descobriment de les relíquies d'art mobiliari que mostren preocupacions estètiques o simbòliques fa 75.000 o 70.000 anys, quan a Europa transcorria el paleolític mitjà.
Aquests descobriments han canviat profundament la visió actual de la història de l'art i l'evolució cultural en el paleolític, que sembla més lent i gradual del que es pensava.

## Referències

* ↑ «South Africa’s Blombos Cave Is a Window to Our Past—and Perhaps Our Future» ( PDF) (en anglès). Oceanography - The official magazine of the Oceanographic Society, 26, 3, 02-10-2013. DOI: 10.5670/oceanog.2013.69 [Consulta: 9 maig 2021].
* ↑ Blackmore, Erin «73,000-Year-Old Doodle May Be World's Oldest Drawing» (en anglès). National Geographic, 12-09-2018 [Consulta: 9 maig 2021].
# Creu de terme III de Gra

La Creu de terme III de Gra és una obra de Torrefeta i Florejacs (Segarra) inclosa a l'Inventari del Patrimoni Arquitectònic de Catalunya.

## Descripció

Petita creu de terme situada al camí que va de Gra a Guissona. Te una base quadrada, el cos te quatre cares i culmina amb una creu de pedra. Te un alçada d'uns 2 metres

## Referències

* ↑ «Creu de terme III de Gra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 juny 2021].
# Emilio García Martínez

Emilio García Martínez (San Román de Candamo, 12 de setembre de 1912 - Oviedo, 31 de març de 1977), més conegut com a Emilín, fou un futbolista asturià dels anys 1930 i 1940. Va ser internacional amb la selecció espanyola.

## Trajectòria

Ingressà al Reial Oviedo el 1928 a l'edat de 17 anys. El 1930 començà a disputar partits amb el primer equip, i el 1933-34 debutà a primera divisió amb el club. Formà la que s'anomenà segona davantera elèctrica al costat de Casuco, Gallart, Lángara i Herrerita.
La temporada 1939-40 jugà breument al FC Barcelona. Es donà el fet que, just acabada la Guerra Civil espanyola al camp de l'Oviedo no es podia jugar a futbol i el club no pogué disputar cap competició. Per no passar tot l'any sense jugar, Abelardo Riera, Emilín i Herrerita ingressaren aquella temporada al Barcelona.
La següent temporada retornà a l'Oviedo on formà la tercera davantera elèctrica amb Antón, Goyín, Echevarría i Herrerita. Jugà 277 partits al Reial Oviedo, 227 a primera divisió, i marcà 64 gols, essent el sisè màxim golejador de l'Oviedo a la seva història. Es retirà a l'Sporting de Gijón el 1951. Disputà dos partits amb la selecció espanyola.

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Emilín: el futbol está de duelo». Mundo Deportivo, 01-04-1977. [Consulta: 1r octubre 2015].
* 1 2 3 «Recuerdo a Emilin». Mundo Deportivo, 08-04-1977. [Consulta: 1r octubre 2015].
* ↑ http://www.realoviedo.es/weboficial/index.asp?Pagina=historia Arxivat 2010-01-27 a Wayback Machine.
* ↑ http://www.realoviedo.info

## Enllaços externs

* Perfil a BDFutbol
* Perfil a la selecció espanyola Arxivat 2010-10-03 a Wayback Machine.
# Silvà (desambiguació)

Silvà (Sylvanus) és el nom dels següents personatges:
* Silvà, deu grec.
* Silvà (usurpador), usurpador del tron imperial romà
* Marc Ceioni Silvà, cònsol el 156
* Grani Silvà, tribú militar amb Neró
* Gens Plàucia:
** Marc Plauci Silvà (tribú), tribú de la plebs el 89 aC
** Marc Plauci Silvà (cònsol 2 aC), cònsol el 2 aC.
** Plauci Silvà, pretor l'any 24
** Tiberi Plauci Silvà Elià, dues vegades cònsol al segle i.
** Marc Plauci Silvà (cònsol sufecte any 68), cònsol sufecte el 68
* Pompeu Silvà, cònsol sufecte el 45
* Pomponi Silvà, procònsol d'Àfrica
* Silvà, bisbe d'Antioquia.
* Sant Silvà d'Arlanza, eremita castellà del segle x.
* Sant Silvà de Roma, un dels Set Sants Germans.
Viccionari
# Cova da Beira

La Cova da Beira és una subregió estadística portuguesa, part de la Regió Centre i del Districte de Castelo Branco. Limita al nord amb Serra da Estrela i Beira Interior Norte, a l'est amb Beira Interior Sul, al sud amb Beira Interior Sul i Pinhal Interior Sul i a l'oest amb Pinhal Interior Norte. Àrea: 1373 km². Població (2001): 93.580.
Comprèn 3 concelhos:
* Belmonte
* Covilhã
* Fundão